Noticia traditoria vel revestitoria, qualiter venerunt quidam homines, Attalo, Giraldus et Mainsinda, ante presentiam bonorum hominum. Vendiderunt clericis Sarmatii castri ecclesię quendam mansionile cum vinea et terra arabili, qui conjacet in comitatu Alsinsi, vel in villa quę vocatur Prusciliacus, et terminatur de tribus partibus ex hereditate ipsorum heredum hereditatis ipsius et ex quarta fronte strada publica. Receperunt predicti homines ex clericis predictę ecclesię, a Vualterio scilicet necnon et ab aliis, in encione ipsius possessionis in precio solidos XV. Quod si nos aut aliquis ex heredibus nostris hanc vendicionem calumpniare voluerit, non hoc evindicet quod repetit, una cum districto fisco, argenti libras III. insuper illis inferat, et hęc carta firma et stabilis perpetualiter omni tempore permaneat. Actum Sarmatii castro. Firm[averunt]. S’ Attali, Giraldi et Mainsindę qui venditores fuerunt. S’ Constabuli. S’ Richerii. S’ Norgaudi. S’ Ragnerii. S’ Vuidonis. S’ Ogdilonis. S’ Elgonis. S’ Lanberti. Ego frater Aimoinus scripsi et subscripsi, regnante Rotberto* rege, anno XXII.